Ahmad Maslan

Yang Berhormat Datuk Seri Haji Ahmad bin Haji Maslan (lahir 30 April 1966) merupakan seorang ahli politik dari UMNO - Barisan Nasional. Beliau merupakan Timbalan Menteri Kewangan Kerajaan Malaysia. Pada peringkat pusat parti, beliau ialah setiausaha agung UMNO dan Ahli Majlis Kerja Tertinggi UMNO (dipilih),peringkat akar umbi pula; timbalan ketua bahagian UMNO Pontian.

Kehidupan awal
Beliau dilahirkan di Parit Haji Yusof, Lubuk Sipat,  Benut, Pontian, Johor. Beliau bersekolah Sekolah Kebangsaan Seri Bahagia, Lubok Sipat, Benut, Pontian, Johor dan menjadi Tokoh Murid sebelum melanjutkan pelajaran di Sekolah Menengah Sains Johor, Kluang. Di peringkat sekolah menengah, beliau merupakan Pelajar Terbaik SRP dan Pembahas Terbaik Piala Perdana Menteri. Seterusnya belajar di Rosehill College, Auckland, New Zealand dan memperolehi Ijazah Sarjana Muda (Ekonomi & Sains Politik) dan Sarjana Pentadbiran Perniagaan dari Universiti Victoria, New Zealand (1986 - 1988). Ketika mengambil Sarjana Pentadbiran Perniagaan, (MBA), Universiti Kebangsaan Malaysia,  (2001-2003) beliau menerima Anugerah Emas Siswa Terbaik. Beliau menamatkan pembelajarannya di sana dengan CGPA 3.85.

Pendidikan
 (1973 hingga 1978) Sekolah Kebangsaan Seri Bahagia. Lubuk Sipat, Benut, Pontian.
 (1979 hingga 1983) Sekolah Menengah Sains Johor, Kluang (Asrama Penuh).
 (1984 hingga 1985) Ijazah Sarjana Muda (Ekonomi & Sains Politik) di Rosehill College, Auckland New Zealand.
 (1986 hingga 1988) Ijazah Sarjana (Pentadbiran Perniagaan) di Universiti Victoria, New Zealand.
 (2001 hingga 2003) Ijazah Sarjana (Pentadbiran Perniagaan) di Universiti Kebangsaan Malaysia, Malaysia.

Kerjaya
 1989 hingga 1990: Pengurus Operasi Persatuan Pertubuhan Islam New Zealand, Wellington, New Zealand.
 1991 hingga 1994: Penolong Pengarah Biro Tata Negara, Jabatan Perdana Menteri.
 1994 hingga 1995: Setiausaha Sulit Kanan kepada Y. B. Dato' Mustapa bin Mohamed (Timbalan Menteri Kewangan).
 1995 hingga 2000: Setiausaha Politik kepada YB. Dato' Mustapa bin Mohamed (Menteri Pembangunan Usahawan & Koperasi).
 2000 hingga 2005: Ketua Pegawai Eksekutif Yayasan Restu (Shah Alam, Melaka & P.Pinang).
 2005 hingga 2008: Pengarah SERANTA (FELDA) Jabatan Perdana Menteri.
 8 Mac 2008 hingga kini: Ahli Parlimen Pontian.
 9 April 2009 hingga 14 Mei 2013: Timbalan Menteri di Jabatan Perdana Menteri.
 15 Mac 2013 hingga 2015:  Timbalan Menteri Kewangan II Kerajaan Malaysia.
 2015 hingga 9 April 2018: Timbalan Menteri Perdagangan dan Industri Antarabangsa I Kerajaan Malaysia.

Politik
Ahmad Maslan dipilih sebagai Exco Pergerakan Pemuda UMNO Malaysia , Setiausaha Politik kepada Datuk Mustapa Mohamed . Beliau kini adalah Timbalan ketua UMNO Bahagian Pontian. 

Ahmad Maslan dilantik sebagai Ketua Penerangan UMNO yang pernah disandang oleh Tan Sri Muhammad Muhd Taib, Tan Sri Megat Junid Megat Ayob, Datuk Mustapa Mohamed, Tan Sri Mohd Yusof Noor dan Tan Sri Hussein Ahmad. Antara tugasannya ialah menarik golongan muda menyertai UMNO. Daripada 11.7 juta pengundi, hampir separuh adalah golongan muda di bawah 40 tahun.  Daripada 11.7 pengundi di Malaysia, terdapat 4.38 juta yang sudah mencecah usia 21 tahun masih belum mendaftar sebagai pengundi dan daripada jumlah itu 2.85 juta atau 60% adalah Bumiputera. Beliau dilantik sebagai Ahli Majlis Tertinggi UMNO. Pada pemilihan agung UMNO 2016, beliau telah ditukarkan portfolionya daripada Ketua Penerangan UMNO kepada Ketua Biro IT UMNO. Jawatan lama beliau disandang oleh Tan Sri Annuar Musa yang merupakan bekas Pengerusi MARA pada 29 Januari 2016.

Keputusan pilihan raya umum Malaysia
Dalam Pilihan Raya Umum Malaysia 2008, Ahmad Bin Maslan bertanding menggunakan tiket Barisan Nasional . Beliau telah bertanding di kawasan  parlimen  Pontian , negeri Johor. Ahmad Bin Maslan telah menang dengan mendapat undi sebanyak 23121. 

Calon lawan ialah Mohd Annuar Bin Mohd Salleh dari  PKR mendapat 8,677  undi - Kalah . Peratus pengundi yang keluar ialah  75.8 %. Undi rosak sebanyak  1008.

Dalam Pilihan Raya Umum Malaysia 2013, Ahmad Bin Maslan bertanding menggunakan tiket Barisan Nasional . Beliau telah bertanding di kawasan  parlimen  Pontian , negeri Johor. Ahmad Bin Maslan telah menang dengan mendapat undi sebanyak 27,804.

Calon lawan ialah Haniff @ Ghazali bin Hosman dari  PKR mendapat 14,077 undi - Kalah . Dan mencatatkan majoriti sebanyak 13,727 undi. Undi PKR meningkat sebanyak 5,400 undi kerana pengundi muda mula memberi peluang dan ruang kepada PKR dan tidak yakin dengan kredibiliti YB Ahmad bin Maslan dari Barisan Nasional. Ahmad bin Maslan lebih popular di kawasan Benut dan tidak popular di kawasan Pontian Kechil.

Rakyat marhaen di kawasan ini lebih senang untuk berjumpa dan membuat aduan dengan Adun Pekan Nenas YB Yeo Tung Siong dari DAP. Ahmad bin Maslan lebih cenderung berada di tapak pasar malam dan pasar tani di kawasan Pontian untuk lebih mendekati rakyat marhaen.

Kontroversi

Setiausaha Agung Barisan Nasional
Selepas Annuar Musa dipecat sebagai Setiausaha Agung Barisan Nasional kerana sering mempertikaikan Pengerusi Barisan Nasional, pelantikan Ahmad sebagai Setiausaha Agung Barisan Nasional oleh Ahmad Zahid Hamidi pula tidak mendapat persetujuan Dewan Tertinggi Barisan Nasional. Zambry Abdul Kadir kemudiannya dipilih menggantikan tempat beliau.

Timbalan Yang di-Pertua Dewan Rakyat II
Ahmad telah dicalonkan sebagai Timbalan Yang di-Pertua Dewan Rakyat II oleh Perdana Menteri Malaysia, Ismail Sabri Yaakob bagi mewakili Barisan Nasional. Namun pencalonan itu tidak mendapat sokongan dari Perikatan Nasional terutamanya BERSATU, walaupun PAS menyokong kerana Ahmad masih ada kes yang dibicarakan di mahkamah. BERSATU telah menetapkan untuk berkecuali untuk mengundi jika Ahmad masih dicalonkan. Nga Kor Ming pula dicalonkan oleh Pakatan Harapan.

Anugerah
  :
  Seri Mahkota Wilayah (SMW) - Datuk Seri (2018)
  :
  Darjah Mulia Seri Melaka (DMSM) - Datuk (2009)

Lihat juga
 Kabinet Najib II
 Kabinet Najib III
 Analisis Prestasi Barisan Nasional 2008

Rujukan 

Orang hidup
Kelahiran 1966
Orang dari Johor
Muslim Malaysia
Anggota Pertubuhan Kebangsaan Melayu Bersatu
Alumni Universiti Kebangsaan Malaysia
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Penyokong Kerajaan Muhyiddin Yassin
Menarik semula sokongan terhadap Kerajaan Muhyiddin Yassin pertama
Ahli Dewan Rakyat, Parlimen Malaysia ke-15